hotchpotch/miracl-hf-unified huggingface dataset:
Anne Lammila
Raija Anne Lammila (s. 6. joulukuuta 1957) on suomalainen diplomaatti. Hän on työskennellyt toukokuusta 2017 lähtien pääkonsulaatin päällikkönä Pietarissa. Sitä ennen hän oli syksystä 2015 alkaen Suomen tasa-arvosuurlähettiläs ulkoasiainministeriön Ihmisoikeuspolitiikan yksikössä, Suomen Méxicon-suurlähettiläs vuosina 2011–2015 ja edusti samalla Suomea yhdeksässä muussa maassa: Kuubassa, Haitissa, Nicaraguassa, Hondurasissa, Guatemalassa, El Salvadorissa, Costa Ricassa, Panamassa ja Belizessä.
Aiemmin hän on työskennellyt Suomen suurlähetystöissä Brasiliassa, Madridissa, Pariisissa (Unesco) ja Washingtonissa. Vuonna 2015 Meksikon kongressin edustajainhuone vihki hänet kunniatohtoriksi perusteena hänen arvokas työnsä sen hyväksi, että kaikilla lapsilla ja nuorilla olisi oikeus koulutukseen.
Anne Lammila on 1980-luvulta saakka ollut naimisissa toimittaja-kirjailija Markku Saksan kanssa.
Olympic Sliding Centre
Olympic Sliding Centre (ennen olympialaisia Alpensia Sliding Centre) on kelkkailurata Pyeongchangin kuntaosassa Daegwalnyeongissa, Gangwonin maakunnassa Etelä-Koreassa.
Olympic Sliding Centre toimi Pyeongchangin talviolympialaisten 2018 ohjas-, skeleton- ja rattikelkkailukilpailuiden kilpailupaikkana.
Olympic Sliding Centren rakennustyöt aloitettiin maaliskuussa 2014. Esiolympialaisina toimineet maailmancupkilpailut järjestettiin ohjaskelkkailussa 18.–19. helmikuuta ja skeleton- ja rattikelkkailussa 17.–19. maaliskuuta 2017.
Pariisin Turgenev-kirjasto
Pariisin Turgenev-kirjasto (, ) on julkinen venäläinen kirjasto Ranskassa Pariisissa. Kirjasto on perustettu 1875. Se on täysin riippumaton Venäjän valtiosta. Se saa pientä vuotuista avustusta Pariisin kaupungilta. Se on ensimmäinen venäjänkielinen emigranttikirjasto ja vanhin venäjänkielinen kirjasto Venäjän ulkopuolella.
Kirjaston perusti venäjänkielisiä emigrantteja varten narodnikkeihin kuulunut German Lopatin. Ajatuksena kirjaston perustamisessa oli luoda kirjavarasto ja siihen liittyvä keskus Ranskassa olevalle vallankumoukselliselle nuorisolle. Lopatinilla ei ollut varoja kirjaston perustamiseen, joten sen rahoitti pääasiassa kirjailija Ivan Turgenev, joka silloin asui Pariisissa. Uuden kirjaston perustana oli Turgenevin oma kirjasto.
Kirjastossa kokoontuneeseen älymystöön kuuluivat Turgenevin lisäksi esimerkisi Ilja Repin, Ivan Bunin ja Mihail Osorgin. Lenin liittyi siellä kokoontuneiden vallankumouksellisten piiriin 1907. Turgenev järjesti 15. lokakuuta 1875 matinean, jossa oli läsnä merkittäviä Pariisissa asuvia venäläisiä kulttuurin parissa työskenteleviä, kuten Repin, Vasili Polenov, Mark Antokolski sekä Venäjän suurlähettiläs Nikolai Orlov. Tilaisuudessa saatiin kokoon 2 000 frangia kirjojen ostoon ja kirjaston vuokraan. Turgenev kuoli 1883, jolloin kirjasto nimettiin hänen mukaansa.
Talousvaikeuksista huolimatta kirjaston kokoelmat karttuivat. Vuonna 1900 kirjastossa oli 3 500 nidettä, vuonna 1913 niitä oli 17 000, vuonna 1925 niteitä oli 50 000 ja 1937 jo 100 000. Lokakuun vallankumouksen jälkeen kirjastosta tuli valkoisen emigranttikulttuurin tärkein keskus. Kirjasto sai 1937 upeat tilat 1700-luvulta peräisin olevasta talosta, Hôtel Colbert -nimisestä palatsista Rue de la Bûcheriella. Kirjastossa oli arvokkaita harvinaisuuksia, kuten Voltairen, François de La Rochefoucauldin, Nikolai Karamzinin ensipainoksia ja Iivana Julman lakikokoelma (Vasili Tatištševin kommentein).
Kirjasto tuhoutui lähes täysin toisessa maailmansodassa. Saksalaisten saavutettua Pariisin erikoisyksikkö ERR, jota johti Alfred Rosenberg, ryhtyi toimiin kirjaston kokoelman kaappaamiseksi. Kaikki kirjat, kuvat, muotokuvat ja patsaat siirrettiin lokakuussa 1940 yli 900 laatikkoon ja vietiin Saksaan.. Siellä ne yhdistettiin Puolasta ryöstettyihin kokoelmiin, ja tarkoituksena oli, että ne myöhemmin muodostaisivat osan Rosenbergin suunnitteleman puolueen yliopiston (Hohe Schule der NSDAP) kokoelmasta. Liittoutuneiden pommitusten aikaan kokoelma siirrettiin Ratiboriin, jonne koottiin kaikkiaan runsaat kaksi miljoonaa nidettä. Vallattuaan alueen venäläiset varastivat kokoelman, ja kirjat päätyivät eri puolille Venäjää, ja osa lopulta poltettiin.
Turgenev-kirjaston kokoelma on ennallistettu osittain, ja se avattiin uudelleen 1959 rue de Valencella. Kokoelmaan kuuluu nykyisin 60 000 kirjaa ja aikakauskirjaa.
Videopelivuosi 2003
Videopelivuosi 2003 käsittelee vuoden 2003 aikana julkaistuja videopelejä ja videopelimaailman merkittäviä tapahtumia.
Videopelivuosi 2002
Videopelivuosi 2002 käsittelee vuoden 2002 aikana julkaistuja videopelejä ja videopelimaailman merkittäviä tapahtumia.
Videopelivuosi 2001
Videopelivuosi 2001 käsittelee vuoden 2001 aikana julkaistuja videopelejä ja videopelimaailman merkittäviä tapahtumia.
Hiroyuki Miura
Hiroyuki Miura (s. 31. joulukuuta 1973 Kushiro, Hokkaidō, Japani) on japanilainen uransa päättänyt jääkiekkopuolustaja. Montreal Canadiens varasi Miuran NHL-liigaan . Hänestä tuli tällöin ensimmäinen japanilainen jääkiekkoilija, joka on varattu NHL:ään. Miura voitti urallaan seitsemän Japanin mestaruutta.
Kilpailubridge
Kilpailubridge on yleisimmin käytetty muoto bridgestä kerhopeleissä ja kilpailuissa. Se poikkeaa tavallisesta yhden pöydän bridgepelistä siten, että siinä pelataan samat jaot useassa pöydässä, joko siten että jaot kiertävät pöydästä toiseen, tai yhtä aikaa alkuperäisestä sekoitetusta jaosta kopioituna. Tällä tavoin pelattuna, jokaiset kädet ovat yhtä arvokkaita, riippumatta siitä että onko niissä paljon vai vähän pisteitä. Tällöin myös korttituurin osuus pienenee ja taidon osuus kasvaa. Kilpailubridge poikkeaa "eräbridgestä", jossa jaot jaetaan joka kerta uudestaan ja tuloksesta suurempi osa riippuu korttituurista varsinkin lyhyissä pelisessioissa.
Korttitelineitä eli yksinkertaisia nelipaikkaisia korttilokeroita käytetään pitämään jokaisen pelaajan kortit muuttumattomina, jotta muut pöydät voivat pelata jaot samanlaisina. Lopulliset tulokset lasketaan vertailemalla keskenään niiden parien tuloksia, jotka ovat pelanneet samoilla korteilla. Tarjouslaatikoita käytetään helpottamaan tarjoamista, vähentämään laittoman tiedon välitystä partnerille ja alentamaan melutasoa. Sermejä käytetään suurissa kilpailuissa vähentämään laittoman tiedon välitystä pelaajan partnerille.
Kilpailubridgessä pelataan usein samalla parilla koko kilpailun tai kerhoillan ajan. On kuitenkin kaksi poikkeusta: joukkuekilpailut (4-6 pelaajaa), joissa voidaan vaihtaa pelaajien pareja joukkueen sisäisesti ja henkilökohtaiset kilpailut, joissa pelaajien parit vaihtuvat jokaisen kierroksen jälkeen.
Kilpailubridgen alkuperä perustuu kilpailuvistiin, joka on eräs tapa pelata vistiä. Kirjan "Dublicate Whist" johdannossa kirjailija kommentoi kilpailuvistin syntymistä:
Mitchell kertoo myös Cavendishin vuonna 1857 tekemän kokeilun osoittavan kilpailuvistin vähentävän onnen osuutta tuloksesta ja erottelemaan paremmat ja huonommat pelaajat toisistaan paremmin. Cavendish toteaa:
Ensin johtuen kömpelöistä menetelmistä korttien uudelleenjärjestelemiseksi juuri pelatuissa jaoissa, tuli ongelmia tulosten laskemisessa, sillä siirrettäessä kortteja toisiin pöytiin tapahtui helposti virheitä ja korttijärjestys muuttui. Tämä ja pelaajien tottumattomuus hidastivat peliä ja ehkä siksi kilpailuvisti ei saavuttanut suurta suosiota. Kuitenkin kilpailuvistin kehitys jatkui ja pelimenetelmät sekä erilaiset korttitelineet helpottivat pelaamista ja jakojen toisiin pöytiin siirtämistä huomattavasti niin, että 1890-luvulla kilpailujen suosio oli laajalle levinnyt. Puolestaan, koska bridge oli syrjäyttänyt vistin niin kävi myös kilpailuvistille, jonka kilpailubridge syrjäytti.
Sphenocoelus
Sphenocoelus on sukupuuttoon kuollut sorkkaeläinten suku, joka eli Pohjois-Amerikassa myöhäisellä eoseenilla.
"Sphenocoelus" oli noin 1,2 metriä korkea hartian kohdalta ja muistutti ulkonäöltään pientä sarvetonta sarvikuonoa jolla oli erityisen pitkä kallo. Sen matalakruunuiset hampaat soveltuivat vain metsän pehmeiden lehtien pureskeluun, mikä viittaa siihen että se myös eli hyvin samaan tapaan nykyisen sarvikuonon kanssa. "Sphenocoelus" oli säilyttänyt esi-isänsä nelivarpaiset etujalat ja kolmivarpaiset takajalat sellaisina kuin ne olivat läpi koko brontoteerejen kehityslinjan. Hevosilla ja antiloopeilla tavattavia nopeaan juoksuun sopeutuneen tyypin jalkoja, supistuneilla varpailla, ei koskaan ole kehittynyt brontoteereille.
Luettelo Nintendo 3DS -peleistä
Tämä on luettelo julkaistuista Nintendo 3DS -peleistä:
Ilkka Asteljoki
Ilkka Tapani Asteljoki (5. syyskuuta 1942 Helsinki – 15. maaliskuuta 2005) oli suomalainen everstiluutnantti, joka toimi muun muassa Lapin jääkäripataljoonassa ja YK-tehtävissä.
Asteljoen vanhemmat olivat poliisitarkastaja Olli Asteljoki ja Rauni Essman. Hänen puolisonsa vuodesta 1965 oli Liisa Siitonen. Heidän poikansa on everstiluutnantti Oula Asteljoki (s. 1968).
Asteljoki tuli ylioppilaaksi Kouvolan lyseosta 1962 ja suoritti Kadettikoulun 1966 ja esiupseerikurssin 1979. Hän toimi Kymen jääkäripataljoonassa opetusupseerina 1963 ja Lapin jääkäripataljoonassa opetusupseerina 1966–1968, komppanianpäällikkönä 1968–1969 ja komppanian- ja toimistopäällikkönä 1974–1976. UNTSO:n sotilastarkkailija Asteljoki oli 1973–1974, Kadettikoulun opetusupseeri 1976 ja komppanianpäällikkö UNEF II -joukko-osastossa 1976–1977. Päällystöopiston komppanianpäällikkönä ja kurssinjohtajana hän toimi 1977–1980 ja Jääkäriprikaatissa kuljetusupseerina 1980–1984 ja komppanianpäällikkönä 1984–1987 sekä pataljoonaupseerina 1987–1989. SURB/UNIFIL-joukoissa Asteljoki toimi 1989–1990, Lapin jääkäripataljoonan komentajan sijaisena 1990 ja pataljoonaupseerina 1991 sekä vielä Jääkäriprikaatin reservialiupseerikoulun johtajana 1992. Vakinaisesta palveluksesta hän erosi 1993, mutta toimi vielä sen jälkeen SMO/UNPROFOR-tehtävissä 1994–1995 ja CMO/PFP COG5-7 -tehtävissä 1996–1997.
Asteljoki ylennettiin vänrikiksi 1963, luutnantiksi 1966, yliluutnantiksi 1969, kapteeniksi 1973, majuriksi 1983 ja everstiluutnantiksi 1992.
Anton Andelin
Anton Andelin (vuoteen 1858 "Anton Juhonpoika Jussila"; 20. helmikuuta 1849 Mäntsälä – 21. tammikuuta 1911 Hanko) oli suomalainen meijeristi ja agronomi. Hän toimi suomalaisen voinvalmistuksen kehittäjänä ja pyrki 1900-luvun alussa edistämään radiaattorin käyttöönottoa Suomessa. Radiaattori oli Ruotsissa kehitetty laite, joka sekä erotti kerman maidosta että kirnusi voin. Tekniikasta kuitenkin luovuttiin laitteen suuren voimantarpeen vuoksi.
Andelin syntyi Mäntsälän Maitoisten kylän maatilalle. Hän aloitti elementaarikoulun Porvoossa 1857 ja sai tällöin ensimmäisenä suvussaan sukunimekseen Andelin. Suvusta haarautuvat 1906 alkaen suvut Anttila ja Hämeen-Anttila.
Andelin pääsi ylioppilaaksi Porvoon Borgå gymnasiumista 1870. Katkenneiden teologian opiskelujen jälkeen Helsingin yliopistolla hän valmistui agronomiksi Mustialan maatalousoppilaitokselta 1878. Vuosina 1879–1881 hän erikoistui meijerialalle Kööpenhaminan maatalousalan korkeakoulussa Landbohøjskolenissa. Hän toimi vuosina 1881–1903 Kemiön ja Salon seudun kartanoiden pehtoorina, paikallisten meijerikoulujen rehtorina sekä meijeristinä Halikossa ja Uskelassa. Vuodesta 1903 hän toimi vientivoin tarkastajana Hangon voilaboration apulaisjohtajana. Hän toimi elinaikanaan lukuisten aloittavien meijereiden neuvonantajana, alansa esitelmöitsijänä sekä meijerinäyttelyiden palkintotuomarina.
Anton Andelin oli vuodesta 1891 naimisissa oppilaansa meijerska Charlotta Wikströmin (1862–1941) kanssa. Heidän poikansa Erik Andelin (s. 1892) oli räjähdysainetekniikan kehittäjä ja Matias Andelin (s. 1893) rakennustekniikan asiantuntija.
Timo Vitikainen
Timo Antero Vitikainen (s. 21. lokakuuta 1946 Vehkalahti) on suomalainen everstiluutnantti, joka toimi Lapin jääkäripataljoonan komentajana.
Vitikainen syntyi palopäällikkö Olli Vitikaisen ja Hilkka Vierusalon perheeseen. Hänen puolisonsa vuodesta 1976 on Leena Kupias.
Vitikainen tuli ylioppilaaksi Haminan yhteisyhteislyseosta 1966 ja suoritti Kadettikoulun 1970 ja Sotakorkeakoulun 1979. Hän toimi Uudenmaan rakuunapataljoonassa opetusupseerina 1970–1974, komppanian varapäällikkönä 1974–1976 ja komppanianpäällikkönä 1976–1977. Keski-Suomen sotilasläänin esikunnassa Vitikainen oli toimistoupseeri 1979–1983, Taistelukoulussa opetusupseeri 1983–1986, Pääesikunnassa toimistoupseeri 1986–1988 ja Sotakorkeakoulussa opettaja 1988–1990. Lapin jääkäripataljoonaa hän komensi 1991–1993 ja toimi vielä sen jälkeen Maanpuolustuskorkeakoulun kurssinjohtajana vuodesta 1993 vuoteen 1995, jolloin hän erosi vakinaisesta palveluksesta.
Vitikainen ylennettiin vänrikiksi 1967, luutnantiksi 1970, yliluutnantiksi 1973, kapteeniksi 1977, majuriksi 1983 ja everstiluutnantiksi 1990.
Ateenan Riviera
Ateenan Riviera (, joskus myös Αττική Ριβιέρα, "Attikí Riviéra", ”Attikan Riviera”) on nimitys, jota käytetään Ateenan metropolialueen Saroninlahden puoleisesta rannikkoalueesta, jossa on lukuisia rantoja ja hotelleja. Se on suosittua virkistysaluetta ateenalaisten keskuudessa sekä suosittua turistialuetta. Alue sijaitsee noin 16 kilometriä etelään Ateenan keskustasta ja ulottuu Pireuksesta Attikan eteläkärkeen Soúnion niemelle.
Ateenan Rivieraan luetun rannikon kokonaispituus on noin 60 kilometriä. Siihen kuuluvat muun muassa Palaió Fáliro, Glyfáda, Voúla, Vouliagméni, Várkiza, Lagonísi, Saronída ja Anávyssos. Palaió Fálirossa on suuri Floísvoksen marina. Alueen rantoja ovat muun muassa Astéras, Loumpárda, Agía Marína, Iliópoulou, Mávro Lithári ja Edém. Alueen antiikin ajan nähtävyyksistä tunnetuin on Soúnion niemellä sijaitseva Poseidonin temppeli.
Rannikolle pääsee Ateenan keskustasta raitiolinjalla T5 ja Pireuksen suunnasta raitiolinjalla T3.
Anthoúpoli (Attika)
Anthoúpoli () on kaupunginosa Peristerin kaupungissa Attikassa Kreikassa.
Anthoúpoli, suomeksi ”Kukkakaupunki”, sijaitsee noin 1,5 kilometriä pohjoiseen Peristérin keskustasta ja noin seitsemän kilometriä luoteeseen Ateenan keskustasta. Se on saanut nimensä alueella aiemmin kasvatetuista kukista. Kaupunginosassa sijaitsee Ateenan metron asema Anthoúpoli, joka valmistui vuonna 2013.
Paloittain määritelty funktio
Paloittain määritelty funktio tarkoittaa matematiikassa funktiota, joka on määritelty eri tavoin määrittelyjoukkonsa osajoukoissa. Funktion määritteleminen paloittain on tarpeen silloin, kun yksi tietty funktio ei riitä kuvaamaan tarkasteltavaa tilannetta tai kun halutaan laajentaa funktion määrittelyjoukkoa sellaisiin joukkoihin, joissa se ei muutoin olisi mahdollista.
Olkoon formula_1 ja formula_2 joukkoja ja joukolla formula_1 formula_4 kappaletta erillisiä osajoukkoja, formula_5, jotka osittavat joukon formula_1. Ts. formula_7 kaikilla formula_8, formula_9 kaikilla formula_10 ja formula_11. Olkoon lisäksi joukoilta formula_5 joukolle formula_2 funktiot
formula_14.
Tällöin funktio formula_15,
formula_16
on paloittain määritelty funktio. Funktion määrittelemisessä paloittain on ehtoja, joiden tulee toteutua:
Esimerkiksi, jos määrittelyjoukosta formula_22 otetaan osajoukot formula_23, formula_24 ja formula_25, niin funktiota formula_15 ei voi määritellä paloittain joukkojen formula_27, formula_28 ja formula_29 avulla, sillä ehdot 1. ja 2. eivät toteudu (formula_28 ja formula_29 eivät ole erillisiä joukkoja ja luku 5 ei kuulu yhteenkään osajoukoista). Osajoukkoja voi olla myös äärettömän monta.
Funktio formula_38,
formula_39
on paloittain määritelty koko reaaliakselilla ja se koostuu kolmesta eri funktiosta, jotka on määritelty omilla osaväleillään formula_40, formula_41 ja formula_42. Osa funktion graafista on esitetty viereisessä kuvassa.
Jättiseitikki
Jättiseitikki ("Cortinarius praestans") on suurikokoinen seitikki, jota tavataan muun muassa Keski-Euroopassa ja Venäjällä, Ruotsissa, jossa se on silmälläpidettävä (NT) sekä Norjassa, jossa se on katsottu vaarantuneeksi (VU), samoin kuin Unkarissa. Joskus sitä on pidetty sukkaseitikin ("C. torvus") muotona. Violettiin vivahtava ruskea lakki voi olla 15–18 cm levyinen ja lähes valkoinen jalka voi tulla 15 cm korkeaksi. Jalan alaosa on usein paksuuntunut ja suojusjätteinen. Malto on tuoreena valkoista ja haju miellyttävä. Lajia pidetään syötävänä. Suomesta lajia ei ole toistaiseksi varmuudella löytynyt tai ainakin se on jalojen lehtipuiden kuten pyökin juurisienenä äärimmäisen harvinainen.
P niin kuin per...
P niin kuin per... () on yhdysvaltalainen, Bill Burrin ja Michael Pricen luoma animoitu tilannekomediasarja, jota on julkaistu Netflixissä 18. joulukuuta 2015 lähtien. Sarjassa pääosia näyttelevät Bill Burr, Laura Dern, Justin Long, Haley Reinhart, Debi Derryberry ja Sam Rockwell.
Sarjaa on esitetty yhden tuotantokauden (kuuden jakson) verran, ja huhtikuussa 2016 ilmoitettiin, että myös toinen tuotantokausi on tulossa.
Westminsterin silta
Westminsterin silta () on Thames-joen ylittävä silta Lontoossa Yhdistyneessä kuningaskunnassa. Silta yhdistää pohjoisella puolella olevan Westminsterin eteläpuolella olevaan Lambethin kaupunginosaan.
Nykyinen silta on jo toinen samalla paikalla. Ensimmäinen silta valmistui 1746, mutta sitä jouduttiin korjaamaan vakausongelmien vuoksi ja avattiin liikenteelle vasta 1750. Sillan turvallisuus aiheutti kuitenkin jatkuvia huolia ja kustannuksia. Päätös kauniina pidetyn sillan uudellenrakentamisesta tehtiin 1853.
Uuden sillan suunnittelussa pidettiin tärkeänä sen yhteensopivuutta vieressä sijaitsevan goottilaistyylisen Westminsterin palatsin kanssa. Sillan rakentaminen aloitettiin 1854 ja se avattiin liikenteelle 1862. Vuonna 1970 silta maalattiin pääosin vihreäksi, joka on viereisessä palatsissa istuvan parlamentin alahuoneen kokoussalin teemaväri. Sen vastakohta on punainen Lambethin silta, joka ylähuoneen kokoussalin teema väri.
Westminsterin sillalla on Thamesin silloista kaikkein matalin alitus. Se kärsikin tammikuussa 2001 melkoisia vahinkoja laivan törmättyä siihen. Sillan korjaus- ja muutostyöt alkoivat vuonna 2003. Työhön sisältyi valurautaisten tukirakenteiden uusiminen ja sillan maalaus. Silta yhdistää joen länsirannalla sijaitsevan Westminsterin palatsin sen itäpuolella oleviin County Hall -rakennukseen ja London Eye -maailmanpyörään. Silta toimi Lontoon maratonin alkuvuosina juoksijoiden maalina.
Westminsterin silta on luokiteltu poikkeuksellisen tärkeäksi rakennelmaksi. Se sijaitsee Thamesin virtausuunnassa Hungerfordin kävelysillan yläpuolella ja Lambethin sillan alapuolella.
Riccardo Fogli
Riccardo Fogli (s. 21. lokakuuta 1947 Pontedera, Italia) on italialainen kevyen musiikin laulaja. Fogli aloitti soolouransa vuonna 1973 oltuaan sitä ennen kuutisen vuotta Pooh-yhtyeen laulajana. Hän osallistui San Remon musiikkifestivaaleihin kahdeksan kertaa 1970–1990-luvuilla.
Toscanalaisessa Pontederan kaupungissa syntynyt Fogli aloitti muusikon uransa 1960-luvulla liittymällä Slenders-nimiseen rock-yhtyeeseen; yhtye oli perustettu 1961. Vuosina 1966–1973 hän toimi Pooh-yhtyeen laulajana, minkä jälkeen hän ryhtyi soolouralle. Foglin ensimmäinen sooloalbumi, "Ciao amore, come stai", ilmestyi 1973. Albumi menestyi heikonlaisesti. Seuraavana vuonna Fogli osallistui San Remon musiikkifestivaaleihin kappaleella "Complici". Foglin ensimmäinen menestyskappale oli 1976 julkaistu "Mondo", kappale on mukana samana vuonna julkaistulla studioalbumilla "Riccardo Fogli". Seuraavana vuonna julkaistu "Stella" menestyi niin ikään hyvin.
Yhteistyö Maurizio Fabrizion ja Guido Morran kanssa poiki menestyssävellyksiä 1980-luvun alussa. Vuonna 1982 Fogli voitti San Remon musiikkifestivaalit kappaleella "Storie di tutti i giorni", kappaleen kirjoittivat Maurizio Fabrizio, Riccardo Fogli ja Guido Morra. Fogli osallistui San Remon musiikkifestivaaleihin sittemmin sävelteoksilla "Sulla buona strada" (1985), "Non finisce così" (1989), "Ma quale amore" (1990), "Io ti prego di ascoltare" (1991), "In una notte così" (1992) ja "Romanzo" (1996), mutta hänen suosionsa kääntyi vähitellen laskuun. Vuonna 1983 hän otti osaa Eurovision laulukilpailuun sävelmällään "Per Lucia" ja päätyi jaetulle sijalle 11 Suomen yleisradioyhtiötä edustaneen Ami Aspelundin kanssa.
2000-luvulla Riccardo Foglilta on julkaistu lähinnä kokoelma-albumeja. Studioalbumi "Ci saranno giorni migliori" ilmestyi 2005. Pooh-yhtye palasi yhteen vuonna 2016 ja kesäkuussa tallennettiin livealbumi "Pooh 50 - L'ultima notte insieme", joka julkaistiin myöhäiskesästä 2016.
Argentiinan ePrix
Argentiinan ePrix on Formula E -sarjan osakilpailu, jota on ajettu Puerto Maderon katuradalla vuosina 2015–2017.
Kent Ridgen metroasema
Kent Ridge on Singaporen Mass Rapid Transit -metrojärjestelmän asema Queenstownissa Singaporen keskisellä suuralueella. Se avattiin 8. lokakuuta 2011. Asemaa käyttävät Circle Linen junat.
Hakunilan kirjasto
Hakunilan kirjasto on osa pääkaupunkiseudun HelMet-kirjastoverkkoa ja yksi Vantaan kaupungin kirjastoverkon kymmenestä toimipisteestä.
Kirjasto toimii Hakunilanraitin varrella, noin 100 metriä Hakunilan ostoskeskuksen lounaispuolella osoitteessa Kimokuja 5, Hakunilan kirkkoa vastapäätä. Samassa rakennuksessa toimii Kimokujan päiväkoti.
Hari Merdeka
Hari Merdeka on Malesiassa vuosittain vietettävä maan itsenäisyyspäivä. Sitä juhlitaan vuosittain 31. elokuuta, Malaijan liittovaltion itsenäisyysjulistuksen vuosipäivänä. Malesian itsenäisyysjulistuksen julisti maan ensimmäinen pääministeri Tunku Abdul Rahman Kuala Lumpurin Merdeka-stadionilla.
Merdekanpäivää juhlitaan Malesiassa paraatein ja armeijan ohimarssein. Kaupungit on koristeltu maan lipuilla ja juhlavalaistuksella. Juhlien keskuspaikkana on Kuala Lumpurin Merdekan aukio. Merdekanpäivänä juhlistetaan maan eri etnisten ryhmien yhtenäisyyttä, ja päivä on maassa yleinen vapaapäivä.
Toinen Malesiassa vietettävä kansallinen juhla on Malesian päivä, joka on Malesian liittovaltion perustamispäivän vuosipäivä 16. syyskuuta 1963. Tuolloin Malaija, Pohjois-Borneo, Sarawak ja Singapore yhdistyivät Malesian liittovaltioksi. Myös Malesian päivä on maassa yleinen vapaapäivä.
Gotha Go 244
Gotha Go 244 oli saksalaisen Gothaer Waggonfabrikin kehittämä ja valmistama kaksimoottorinen kuljetuslentokone, joka oli moottoroitu versio yhtiön aiemmasta Go 242 -liitokoneesta. Konetyyppiä valmistettiin kaikkiaan 174 kappaletta, josta 133 oli liitokoneversiosta muunnettuja koneita. Ensimmäiset moottoroidut koneet toimitettiin Kreikkaan sijoitetuille saksalaisjoukoille maaliskuussa 1942, minkä lisäksi tyyppi palveli myös Lähi-idässä ja itärintamalla.
Gothaer Waggonfabrikin valmistamasta Go 242 -liitokoneesta oli tullut saksalaisjoukkojen yleisin kuljetusliitokone toisen maailmansodan loppupuolella, ja tyyppiä toimitettiinkin yhteensä yli 1 500 kappaletta. Gotha lähti kehittämään liitokoneen pohjalta moottoroitua Go 244 -versiota, jossa kokeiltiin erilaisia pienitehoisia voimalaitteita, joihin kuuluivat saksalaisvalmisteisten moottorien lisäksi Neuvostoliitosta ja Ranskasta sotasaaliiksi jääneitä voimalaitteita. Sarjatuotantokoneissa käytettiin suurimmin osin ranskalaisvalmisteisia moottoreita.
Moottoroitua Go 244:ää valmistettiin kaikkiaan 174 kappaletta, josta 133 oli Go 242B -liitokoneversiosta muunnettuja koneita. Koneet viimeisteltiin viiden liitokoneversion mukaisesti, jotka olivat Go 244B-1- ja Go 244B-2 -rahtiversiot, Go 244B-3 ja Go 244B-4 -laskuvarjohyppyversiot, sekä kaksoisohjaimin varustettu Go 244B-5 -versio. Rahtiversioista B-1:ssä oli vääntövarsi-iskunvaimentimet, kun B-2 oli varustettu öljyiskunvaimentimilla ja leveämmällä laskutelineellä.
Ensimmäiset moottoroidut Go 244:t toimitettiin Kreikassa ja Kreetan saarelle sijoitetuille saksalaisjoukoille maaliskuussa 1942. Tämän lisäksi tyyppiä toimitettiin Lähi-idässä ja itärintaman eteläisen Neuvostoliiton alueella palvelleille yksiköille, mutta jälkimmäisellä se osoittautui alttiiksi ilmatorjunnalle ja korvattiin Junkers Ju 52/3m ja Messerschmitt Me 323 -kuljetuskoneilla.
Konetyypistä suunniteltiin myös yksimoottorista versiota, jossa olisi käytetty nokalle asennettua Argus As 10C tai Junkers Jumo 211 -moottoria. Argus-patoputkimoottoreilla ja perinteisellä perärunkorakenteella varustettu Go 245 -versio oli myös suunnittelilla.
Singaporen kansallispäivä
Singapore juhlistaa itsenäisyyttään vuosittain kansallispäivänään 9. elokuuta. Singapore julistautui itsenäiseksi Iso-Britanniasta elokuussa 1963 ja se liittyi Malesian liittovaltioon syyskuussa 1963. Kaksi vuotta myöhemmin maa erosi Malesian liitosta, 9. elokuuta 1965.
Singaporelaiset aloittavat juhlimisen heinäkuun lopulla ja juhlallisuuksiin kuuluu konsertteja, karnevaaleja ja muita juhlia. Juhlat huipentuvat vuotuiseen kansallispäivän paraatiin, joka pidetään Singaporen Kallangissa sijaitsevalla kansallisstadionilla. Tapahtuma on kansallisesti televisioitu.
Atsugi
Atsugi () on Japanin kaupunki Honshūn saarella Kantōn alueella Kanagawan prefektuurissa. Se sijaitsee sisämaassa prefektuurin keskiosassa Sagamijoen varrella Jokohaman länsi- ja Sagamiharan eteläpuolella. Kaupungissa on 225 132 asukasta (vuonna 2017) ja sen pinta-ala on 93,84 neliökilometriä. Atsugi on nimitetty yhdeksi Japanin erityiskaupungeista.
Atsugin kunta syntyi Japanin kuntalaitoksen perustamisen yhteydessä vuonna 1889. Atsugia palveleva, Tokion ja Odawaran välinen Odakyū-rautateiden Odawara-linja avattiin vuonna 1927. Kaupunki Atsugista tuli kuntaliitoksen myötä vuonna 1955, minkä jälkeen se on urbanisoitunut voimakkaasti osana Suur-Tokiota.
Luettelo Square Enixin julkaisemista videopeleistä
Tämä on luettelo Square Enixin julkaistuista peleistä:
The North Borders
The North Borders on brittiläisen muusikon Bonobon viides studioalbumi. Sen piti ilmestyä 1. huhtikuuta 2013, mutta se julkaistiinkin hieman aiemmin 21. maaliskuuta digitaalisessa muodossa kun mainoskappale albumista vuoti julkisuuteen. The North Bordersin ja sen singlejen kansikuvat loi australialainen taiteellinen johtaja ja albumeiden kansikuvien tekijä Leif Podhajsky.
Albumi ylsi Britannian albumilistan sijalle 34.
Black Sands
Black Sands on brittiläisen muusikon Bonobon neljäs studioalbumi. Se julkaistiin 29. maaliskuuta 2010. Albumin kansikuvassa näkyy valokuva, joka on otettu Derwentwaterissa, pohjois-Englannissa.
Sergei Makovski
Sergei Konstantinovitš Makovski (1877–1962) oli venäläinen runoilija ja taidekriitikko. Hän järjesti nykytaiteen näyttelyitä.
Makovskin isä oli tunnettu taidemaalari Konstantin Makovski. Nuoremmasta Makovskista tuli venäläisen taiteen uudistumisen johtohahmo, ja hän järjesti nykytaiteen näyttelyitä ja kirjoitti aikakauslehtiin visuaalisen taiteen, arkkitehtuurin ja runouden suuntauksista. Vuosina 1909–1917 hän toimitti ja julkaisi Pietarissa taidelehti Apollonia. Hän kirjoitti myös ikonien merkityksestä ja perusti 1914 aiheeseen liittyvän aikakausijulkaisun.
Bolsevikkien päästyä Venäjällä valtaan hän siirtyi maanpakoon mutta kirjoitti edelleen venäjäksi runoja ja taidetta käsitteleviä artikkeleita. Hän julkaisi 1955 venäjäksi muistelmat 'Aikalaisten muotokuvia'.
Ranskalais-saksalainen prikaati
Ranskalais-saksalainen prikaati ( ja ) on Eurooppan Unionin Eurocorpsiin liitetty yhtymä, joka perustettiin 1989. Siihen kuuluu joukkoja sekä Ranskasta että Saksasta.
Ranskan presidentti Mitterrand ja Saksan liittokansleri Kohl sopivat prikaatin perustamisesta keskinäisissä neuvotteluissa vuonna 1987. Prikaati saavutti operaatiovalmiuden 2. lokakuuta 1989, jolloin sen komentajana oli kenraali Jean-Pierre Sengeisen. Eurocorpsiin liitetyn prikaatin joukot on sijoitettu Müllheimiin, Metziin, Donaueschingeniin, Illkirch-Graffenstadeniin, Sarrebourgiin ja Immendingeniin.
Münchenin huippukokouksessa helmikuussa 2009 sopivat Ranskan presidentti Nicolas Sarkozy ja Saksan liittokansleri Angela Merkel saksalaisen pataljoonan sijoittamisesta Illkirch-GraffenStadeniin lähelle Strasbourgia. Sopimuksen seurauksena Saksan joukot ylittäisivät Ranskan rajan ensimmäisen kerran toisen maailmansodan päättymisen jälkeen. Saksan 291. jalkaväkipataljoona aloitti siirtymisen helmikuussa 2010 ja virallinen seremonia järjestettiin joulukuussa 2010. Vuoteen 2012 saakka tukikohdassa oli tarkoitus olla 600 saksalaissotilasta.
Ranska ilmoitti 31. lokakuuta 2013, että se lakkauttaa Donaueschingeniin sijoitetun 110. jalkaväkirykmentin vuonna 2014 ja siten vähentäisi Saksaan sijoitettuja joukkoja noin tuhannella miehellä. Tämä laskisi prikaatin kokonaisvahvuuden 4 000 mieheen. Tämän jälkeen kummallakin maalla olisi reilut 500 miestä toisen alueella.
Ranskalais-saksalainen prikaati on kokoonpanoltaan lähinnä mekanisoitu jalkaväkiprikaati. Siihen kuuluu mekanisoitu tiedustelurykmentti, kolme jalkaväkipataljoonaa ja tykistörykmentti. Huolto-osat ja esikunta ovat yhteinen, joissa on sekä ranskalaisia että saksalaisia. Prikaatin kokoonpano pn seuraava:
Odoo
Odoo on monipuolinen avoimen lähdekoodin yritysohjelmisto, joka koostuu erilaisista liiketoimintasovelluksista. Odoo on ihanteellinen ratkaisu Pk-yrityksille, mutta se soveltuu hyvin myös suurille yrityksille. Odoon liiketoimintasovellukset kattavat kaikki liiketoiminnan tarpeet, mukaan lukien CRM, verkkosivut, verkkokaupat, laskutus, kirjanpito, valmistus, varastonhallinta ja projektinhallinta. Kaikki liiketoimintasovellukset on integroitu saumattomasti.
Odoo tarjoaa kolme erilaista ratkaisua: Odoo Enterprise, Odoo Online SaaS (Software as a Service) ja Odoo Community. Enterprise-versio sisältää kaikki sovellukset ja sitä ylläpidetään itse. Enterprise-version lisenssimaksut alkavat 300 € per käyttäjä per vuosi, vähintään 5 käyttäjää. Enterprise-versiota tarjoaa Odoon viralliset kumppanit. Odoo Online SaaS -versio on pilvipalvelu.
Community-versio on täysin avointa lähdekoodia. Lähdekoodin kehitystä johtaa belgialainen Odoo S. A. Odoo on suosituin avoimen lähdekoodin ERP-järjestelmä.
Odoo palvelinpuoli on koodattu Python ohjelmointikielellä ja käyttää Postgres -tietokantaa. Lisäksi raportit on tehty Odoo kehittämällä QWEB -kielellä (XML -pohjainen) sekä front-end puolella käytetään myös JavaScript'ia. Kehitys tapahtuu GitHubissa.
Suomessa on 2018 heinäkuussa neljä virallista Odoo-partneria.
Kauhava Big Band
Kauhava Big Band (KBB) on Etelä-Pohjanmaan Kauhavalla toimiva big band, joka on perustettu vuonna 1988. Orkesterin kokoonpanon muodostavat viisi saksofonia, neljä pasuunaa, neljä trumpettia, piano, kitara, basso, rummut ja kaksi laulusolistia. Kauhava Big Bandin ohjelmistossa on etenkin swing-aikakauden klassikoita sekä laaja tanssimusiikkiohjelmisto. Orkesteri pitää myös erilaisia teemakonsertteja omine erikoisohjelmistoineen.
Kauhava Big Band ja sitä tukeva yhdistys perustettiin vuonna 1988. Se pohjautui vuonna 1985 perustettuun Kauhavan Yrittäjien orkesteriin. Molempien orkesterien johtajana toimi saksofonisti Jorma Salmela, joka teki myös useimmat sovitukset. Vuonna 1989 orkesteri osallistui Neuvostoliitossa Tallinnan Ranna Big Band -festivaaleille ja seuraavana vuonna Imatra Big Band Festival -tapahtumaan Jukka Lumpeen säveltämällä ohjelmistolla. Pian Lumme siirtyi big bandin johtajaksi Salmelan jälkeen, ja vuoden 1990 aikana julkaistiin orkesterin ensimmäinen albumi "Contemporary Jazz and Traditional Swing". Vuosina 1991 ja 2006 KBB kävi esiintymässä Yhdysvaltojen Floridassa ja vuosina 1995, 1997 ja 2011 se teki kiertueet Kanadassa.
KBB:n järjestämiä teemakonsertteja ovat olleet muun muassa ”Monosen unelmatangot” (2011, laulusolisteina Matti Korkiala ja Helena Taijala), ”Hopeinen kuu – Rakastettu Olavi Virta” (2015, laulusolisteina Mariam Sandhu, Susanna Erkinheimo, Matti Korkiala ja Erkki Mustikkamäki).
Kostume
Kostume on suomenkielistä pop-musiikkia soittava yhtye. Kostume on perustettu Riihimäellä vuonna 2014. Yhtyeen jäsenet ovat Kaarlo Österdahl (laulu), Karri "karrinikolas" Kiuru (kitara, percussiot, ohjelmointi) ja Aapo Näveri (rummut, perkussiot). Yhtyeen perustamiseen on vaikuttanut jäsenten lisäksi mm. entinen apulantamuusikko Tuukka Temonen.
Kostume solmi vuonna 2016 levytys-sopimuksen 325 Media Oy:n kanssa ja julkaisi ensimmäisen singlen levy-yhtiön kautta kesäkuussa 2016. Kappale kantoi nimeä "Auringonlaskuhumala" ja se sävellettiin yhdessä suomalaisen huippusäveltäjä Axel Ehnströmin, sekä tuottaja Arto Ruotsalan kanssa.
Bändin kakkossingle SOS julkaistiin 9. joulukuuta 2016. SOS kipusi Spotifyn listoilla korkealle, ollen parhaimmillaan Suomen Viral 50 -listan sijalla 7. Kappale keräsi nopeasti yli 100 000 kuuntelukertaa. Kappaleella vierailee helsinkiläinen artisti Rosi.
Glutamaatti-1-semialdehydi
Glutamaatti-1-semialdehydi (CHNO) on glutamiinihapon johdannaisiin kuuluva orgaaninen yhdiste, joka sisältää aldehydeille, amiineille ja karboksyylihapoille tyypilliset funktionaaliset ryhmät. Glutamaatti-1-semialdehydi esiintyy välituotteena kasveissa ja useissa bakteereissa porfyriinien kuten hemin ja klorofyllin biosynteesissä.
Kasvit ja bakteerit muodostavat glutamaatti-1-semialdehydiä glutamiinin ja siirtäjä-RNA:n muodostamasta kompleksista. Tätä reaktiota katalysoiva entsyymi on glutamyyli-tRNA-reduktaasi, joka pelkistää aminoryhmään α-asemassa olevan karboksyylihapporyhmän aldehydiryhmäksi. Porfyriinien biosynteesin seuraavassa vaiheessa glutamaatti-1-semialdehydi isomeroidaan aminolevuliinihapoksi glutamaatti-1-semialdehydi-2,1-aminomutaasin eli glutamaatti-1-semialdehydiaminotransferaasin katalysoimana. Aminoaldehydit ovat yleensä erittäin epästabiileja ja reaktiivisia, minkä vuoksi glutamaatti-1-semialdehydin muodostuminen osana porfyriinien biosynteesiä on herättänyt epäilyksiä. Yhdisteen on myös esitetty esiintyvän soluissa stabiilimpina muotoina esimerkiksi hydraattina tai rengasrakenteisena tetrahydropyranonijohdannaisena. On myös mahdollista, että glutamyyli-t-RNA-reduktaasi ja glutamaatti-1-semialdehydi-2,1-aminomutaasi ovat entsyymikompleksi, jossa glutamaatti-1-semialdehydi siirtyy entsyymiltä toiselle hydrofobista kanavaa pitkin.
Ensimmäisen kerran glutamaatti-1-semialdehydiä valmistettiin vuonna 1983. Sen synteesin lähtöaineena käytettiin N-karboksibentsoksiglutamiinihapon bentsyymiesteriä, joka pelkistettiin. Synteesi oli kuitenkin vaikea suorittaa ja saanto oli huono. Tehokkaampi tapa on vinyyli-γ-aminovoihapon otsonolyysi.
Patosilta
Patosilta on Tampereella Tammerkosken ylittävä kevyen liikenteen silta, joka otettiin käyttöön vuonna 2000.
Se sijaitsee Satakunnansillan eteläpuolella keskikosken voimalapadon päällä ja yhdistää Tammerkosken ja Kyttälän kaupunginosat.
Kesäkuussa 2012 katosi satoja sillan kaiteisiin kiinnitettyjä ns. lemmenlukkoja. Hiukan myöhemmin selvisi, että One love -niminen taiteilijaryhmä oli pihistänyt lukot ja sulattanut ne metallikuutioksi. Pian tämän jälkeen siltaan kiinnitettiin jälleen satoja lukkoja.
Lamminpään siunauskappeli
Lamminpään siunauskappeli on Arkkitehtitoimisto Laiho, Pulkkinen & Raunion suunnittelema kappeli Lamminpään hautausmaalla Tampereen Lamminpäässä. Kappelin yhteydessä on krematorio.
Wisaksil Wangek
Wisaksil Wangek (s. 8. joulukuuta 1986 Si Sa Ket, Thaimaa) on thaimaalainen ylemmän kärpässarjan nyrkkeilijä ja painoluokan WBC liiton hallitseva maailmanmestari.
Wangek ryhtyi ammattinyrkkeilijäksi vuonna 2009. Uran alku ei ollut lupaava sillä Wangek hävisi ensimmäisen nyrkkeilyottelunsa Akira Yaegashille teknisellä tyrmäyksellä kolmannessa erässä. Ura ei jatkunut lupaavasti Wangekin hävitessä uransa viidestä ensimmäisestä ottelusta kolme ja yksi päättyi tasatulokseen. Vuonna 2013 Wangek kohosi WBC liiton maailmanmestariksi voittamalla Yota Saton kahdeksannessa erässä tuomarin keskeyttäessä ottelun. Wangek menetti WBC liiton mestaruuden vuonna 2014 hävitessään kamppailun teknisellä päätöksellä kahdeksannessa erässä. Ottelussa Wangekin ja Carlos Cuadrasin päät olivat osuneet yhteen. Päiden törmäys oli aiheuttanut Cuadrasille haavan, jonka vuoksi tämä ei kyennyt jatkamaan ottelua ja Wangek tuomittiin häviäjäksi tuomarien pisteiden perusteella.
Vuonna 2015 Wangek voitti WBC liiton haastajaottelussa Jose Salgadon. Vuonna 2017 Wangek voitti Roman Gonzalezin enemmistöpäätöksellä kaksitoistaeräisessä ottelussa ja kohosi WBC liiton mestariksi toisen kerran urallaan.
Ranskan 19. pioneerirykmentti
19. pioneerirykmentti () on Ranskan maavoimien 1. divisioonaan kuuluva pioneerirykmentti.
Rykmentti on perustettu 1935 ja se kunniottaa afrikkalaisten pioneerien perinteitä. Toisessa maailmansodassa rykmentti osallistui Tunisian, Italian, Ranskan ja Saksan alueilla käytyihin taisteluihin. Sotien jälkeen se osallistui 1949–1954 Indokiinassa ja 1952–1962 Algeriassa käytyihin sotatoimiin. Vuonna 1964 rykmentti sijoitettiin Besançoniin, mistä käsin se on ottanut osaa entisen Jugoslavian alueella, Kosovossa, Libyassa, Norsunluurannikolla ja Afganistanissa käytyihin sotiin.
Rykmenttiin kuuluu kaikkiaan kymmenen komppaniaa, joissa palvelee noin 1 500 sotilasta. Sen kalustona ovat VAB, EBG, EFA, EGAME, EGRAP ja erilaiset kuljetusvälineet.
Neimongosaurus
Neimongosaurus on sukupuuttoon kuollut teropodidinosaurusten suku, joka eli liitukauden lopulla, noin 72–68 miljoonaa vuotta sitten campania-vaiheelta Maastricht-vaiheelle, Aasiassa. Suku tunnetaan kahdesta osittaisesta luurangosta, joista toisesta on säilynyt suurin osa selkärangasta ja lähes kaikki raajojen luut. Kallosta tunnetaan vain osa, sisältäen aivokopan. "Alectrosaurukseksi" nimetty vuonna 1920 samalta alueelta löydetty merkillisestä kädestä ja kynsiluista koostuva löytö, saattaa kuulua "Neimongosaurukselle" ja antaa valoa puuttuville käsiluille.
"Neimongosauruksen" pitkä kaula ja lyhyt häntä, samoin kuin selkärangan ilmatilat ja hartialihasten asetelma, viittaavat siihen että nämä eläimet olivat läheistä sukua oviraptoreille. Ikävä kyllä käsiluut puuttuvat eikä niitä siksi voida vertailla lopun ryhmän kanssa. Leuka on syvä ja selvästi alaspäin kääntynyt, ja oli varustettu leveällä nokalla. Hampaat olivat hyvin samankaltaiset kuin joillakin linnunlantioisilla, osoittaen kasviravintoa. Pituutta "Neimongosauruksella" oli 2,3 metriä.
Kladogrammi Lindsay Zannon (2010) mukaan:
Haw Par Villan metroasema
Haw Par Villa on Singaporen Mass Rapid Transit -metrojärjestelmän asema Queenstownissa Singaporen keskisellä suuralueella. Se avattiin 8. lokakuuta 2011. Asemaa käyttävät Circle Linen junat.
Ilosia aikoja, Mielensäpahoittaja
Ilosia aikoja, Mielensäpahoittaja on vuonna 2018 ensi-iltansa saanut Tiina Lymin ohjaama elokuva. Se perustuu Tuomas Kyrön samannimiseen romaaniin vuodelta 2014. Elokuvan ovat käsikirjoittaneet Tiina Lymi, Tuomas Kyrö ja Juha Lehtola. Mielensäpahoittajana nähdään Heikki Kinnunen edellisessä elokuvassa pääroolin tehneen Antti Litjan sairastuttua.
Elokuva sai viisi Jussi-ehdokkuutta parhaasta elokuvasta, ohjauksesta, miespääosasta (Kinnunen), naissivuosasta (Karhu) ja käsikirjoituksesta.
Episodin Jesse Raatikainen antoi elokuvalle neljä tähteä viidestä ja sanoi elokuvan olevan parempi kuin edeltäjänsä. Hän sanoo arvostelussaan, että ”Lymin ohjauksessa tarinan ja elokuvan jalat pysyvät maassa. Elokuva on kohteensa kokoinen ja näköinen, kotoisan kahvin ja pullan tuoksuinen yrittämättä olla mitään suurempaa ja kansainvälistä. Se lienee "Ilosia aikoja, Mielensäpahoittajan" vahvuus: se luottaa hahmoon ja käsikirjoitukseen. Ohjaajan ja koko työryhmän huumori sekä kekseliäs ja hauska dialogi osuvat lähes poikkeuksetta iskulleen nauruhermoon, ja muutenkin elokuvan rytmitys toimii.”
Myös Suomen Kuvalehden Kalle Kinnunen antoi elokuvalle neljä tähteä viidestä ja kuvaili elokuvaa edeltäjäänsä rennommaksi ja paremmaksi. Kinnunen sanoi elokuvan olevan Heikki Kinnusen koomikonuran huipentuma.
Kirsti Kauppi
Kirsti Helena Kauppi (s. 1957 Oulu) on suomalainen diplomaatti. Hän on ollut tammikuusta 2015 Suomen suurlähettiläs Washingtonissa. Sitä ennen hän oli ulkoministeriön poliittisen osaston osastopäällikön tehtävässä 1. huhtikuuta 2012 alkaen vuoden 2014 loppuun. Vuodesta 2009 hän hoiti ulkoministeriön Afrikan ja Lähi-idän osaston osastopäällikön tehtävää. Aiemmin hän on työskennellyt ministeriössä poliittisella osastolla muun muassa eurooppakirjeenvaihtajan yksikön päällikkönä sekä myös kehitysyhteistyöosastolla. Kauppi on tullut ulkoministeriöön vuonna 1983. Koulutukseltaan Kauppi on kauppatietieden maisteri ja hän on valmistunut Helsingin yliopistosta vuonna 1981.
Ulkomaanedustustoista Kauppi on palvellut suurlähettiläänä Wienissä vuosina 2005–2009 sekä pysyvänä edustajana IAEA:ssa ja Wienin YK-järjestöissä. Hän on työskennellyt Suomen edustustoissa Bangkokin suurlähetystössä, EU-edustustossa Brysselissä, Washingtonin suurlähetystössä ja Berliinin suurlähetystössä, jossa hän oli ministerin tehtävässä.
Päivi Hiltunen-Toivio
Päivi Hiltunen-Toivio on suomalainen diplomaatti. Hän on Suomen suurlähettiläs Jakartassa. Hän on ollut tehtävässä 15. elokuuta 2014 lähtien. Hän aloitti ulkoministeriön palveluksessa 1979.
Hiltunen-Toivio toimi ennen Jakartaan siirtymistään Suomen suurlähettiläänä Prahassa Tšekissä, jossa hän aloitti 1. syyskuuta 2010, ja sitä ennen hän on työskennellyt Suomen pääkonsulina Shaghaissa ja eri tehtävissä Suomen Pariisin-suurlähetystössä ja Suomen EU-edustustossa Brysselissä.
Hiltunen-Toivio on toiminut Suomessa useissa EU:hun liittyvissä tehtävissä, esimerkiksi ulkoministeriön EU-puheenjohtajuussihteeristön apulaispääsihteerinä, Eurooppa-osastolla EU:n laajentumisen yksikön päällikkönä ja valtioneuvoston kansliassa EU-asioiden erityisasiantuntijana. Hän työskellyt myös ulkoministeriön poliittisella, kauppapoliittisella, oikeudellisella ja protokollaosastolla.
Leena-Kaisa Mikkola
Leena-Kaisa Mikkola on suomalainen diplomaatti. Hän oli Suomen suurlähettiläs Tel Avivssa 1. syyskuuta 2011–30. elokuuta 2016. Hän aloitti ulkoministeriön palveluksessa vuonna 1992. Tätä ennen Mikkola työskenteli Suomen Punaisessa Ristissä.
Ennen suurlähettilään tehtäväänsä Mikkola oli yksikön päällikkönä ulkoministeriön poliittisella osastolla EU:n yhteisen ulko-ja turvallisuuspolitiikan yksikössä, jossa hän oli vuodesta 2007.
Mikkola on työskennellyt eri tehtävissä ministeriössä poliittisella osastolla, lehdistö- ja kulttuuriosastolla sekä Eurooppa-osastolla. Suomen ulkomaanedustustoissa hän on työskennellyt Budapestissa, Ateenassa, Canberrassa ja EU-edustustossa Brysselissä.
Pasir Panjangin metroasema
Pasir Panjang on Singaporen Mass Rapid Transit -metrojärjestelmän asema Queenstownissa Singaporen keskisellä suuralueella. Se avattiin 8. lokakuuta 2011. Asemaa käyttävät Circle Linen junat.
Labrador Parkin metroasema
Labrador Park on Singaporen Mass Rapid Transit -metrojärjestelmän asema Bukit Merahissa Singaporen keskisellä suuralueella. Se avattiin 8. lokakuuta 2011. Asemaa käyttävät Circle Linen junat.
Telok Blangahin metroasema
Telok Blangah on Singaporen Mass Rapid Transit -metrojärjestelmän asema Bukit Merahissa Singaporen keskisellä suuralueella. Se avattiin 8. lokakuuta 2011. Asemaa käyttävät Circle Linen junat.
Therizinosauria
Terizinosaurit (Therizinosauria) on sukupuuttoon kuollut petokätisten teropodidinosaurusten osalahko, joka eli varhaisliitukaudelta myöhäisliitukaudelle (noin 130 ja 65 miljoonaa vuotta sitten, barrême-vaiheelta maastricht-vaiheelle), nykyisen Mongolian, Kiinan ja läntisen Pohjois-Amerikan alueella.
Therizinosauria on määritelty kattavimpana kladina joka sisältää "Therizinosaurus cheloniformiksen" (Maleev, 1954), muttei "Ornithomimus edmontonicusta" (Sternberg, 1933), "Tyrannosaurus rexiä" (Osborn, 1905), "Shuvuuia desertiä" (Chiape "et al", 1998) tai "Oviraptor philoceratopsia" (Osborn, 1924).Kladogrammit Lindsay Zannon (2010) mukaan:
Keppelin metroasema
Keppel on suunniteltu Singaporen Mass Rapid Transit -metrojärjestelmän asema Bukit Merahissa Singaporen keskisellä suuralueella. Suunnitelma sen rakentamiseksi julkistettiin lokakuussa 2015, ja se on tarkoitus avata osana Circle Linen jatketta vuonna 2025.
Aseman suunniteltu sijainti on Keppel Roadin varrella, lähellä Keppel Distriparkia ja Keppel Terminalia.
Cantonmentin metroasema
Cantonment on suunniteltu Mass Rapid Transit -metrojärjestelmän asema Singaporen keskusta-alueella. Suunnitelma sen rakentamiseksi julkistettiin lokakuussa 2015, ja se on tarkoitus avata osana Circle Linen jatketta vuonna 2025.
Aseman suunniteltu sijainti on käytöstä poistetun Tanjong Pagarin rautatieaseman yhteydessä.
Prince Edwardin metroasema (MRT)
Prince Edward on suunniteltu Mass Rapid Transit -metrojärjestelmän asema Singaporen keskusta-alueella. Suunnitelma sen rakentamiseksi julkistettiin lokakuussa 2015, ja se on tarkoitus avata osana Circle Linen jatketta vuonna 2025.
Aseman suunniteltu sijainti on Shenton Wayn ja Palmer Roadin lähellä.
Therizinosauridae
Therizinosauridae (”viikateliskot”) on sukupuuttoon kuollut teropodidinosaurusten heimo, joka eli myöhäisliitukaudella (noin 96–66 miljoonaa vuotta sitten, Turonia-vaiheelta Maastricht-vaiheelle) nykyisessä Aasiassa ja Pohjois-Amerikassa.
Kladogrammi Lindsay Zannon (2010) mukaan:
Nomads in the Night
Nomads in the Night on Jeronimas Miliusin esittämä kappale, joka edusti Liettuaa vuoden 2008 Eurovision laulukilpailussa Serbian Belgradissa.
Kappale kilpaili Euroviisujen toisessa semifinaalissa, jossa se sijoittui kuudenneksitoista ja täten karsiutui finaalista.
Casanova (Giselan kappale)
Casanova on Giselan esittämä kappale, joka edusti Andorraa vuoden 2008 Eurovision laulukilpailussa Serbian Belgradissa.
Kappale kilpaili Euroviisujen ensimmäisessä semifinaalissa, jossa se sijoittui kuudenneksitoista ja täten karsiutui finaalista.
Rough n’ Stripped
Rough n’ Stripped on metalliyhtye Entwinen kokoelma-albumi, joka julkaistiin vuonna 2010 levymerkillä Spinefarm Records.
Albumi debytoi Suomen virallisen listan sijalla 37.
CD Projekt
CD Projekt S.A. on puolalainen ohjelmistoalan yritys, joka on perustanut GOG.com-palvelun. Palvelu on sekä kauppapaikka että digitaalinen jakelupalvelu videopeleille.
Yritys on aloittanut lokalisoimalla puolaksi tunnettuja pelejä, kuten "Baldur's Gate".
CD Projekt RED on yrityksen videopelien kehittäjäosasto, joka on tullut tunnetuksi "The Witcher" -roolipelisarjan kehittämisestä. "The" "Witcher -"sarjan pelit ovat myyneet yhteensä yli 25 miljoonaa kappaletta vuoden 2016 loppuun mennessä.
Yritys on kertonut työstävänsä seuraavaksi "Cyberpunk 2077" -peliä.
Videopelivuosi 1978
Tämä artikkeli käsittelee vuoden 1978 videopelijulkaisuja ja videopelimaailman merkittäviä tapahtumia.
Videopelivuosi 1971
Tämä artikkeli käsittelee vuoden 1971 videopelijulkaisuja ja videopelimaailman merkittäviä tapahtumia.
Ranskan presidentinvaali 2017
Ranskan presidentinvaalin 2017 ensimmäinen kierros järjestettiin 23. huhtikuuta 2017. Koska yksikään ehdokas ei saanut selvää enemmistöä, 7. toukokuuta järjestettiin toinen kierros, jossa olivat mukana kaksi eniten ääniä saanutta ehdokasta, Emmanuel Macron En Marche! -puolueesta ja Marine Le Pen Kansallisesta rintamasta. Virassa oleva presidentti François Hollande (PS) ilmoitti 1. joulukuuta 2016 ettei aio asettua ehdolle toista kertaa. Ensimmäisellä kierroksella ehdokkaita oli yhteensä yksitoista. Presidentinvaalin jälkeen 11. ja 18. kesäkuuta järjestetään parlamenttivaalit, joissa valitaan Ranskan kansalliskokouksen jäsenet.
Tasavaltalaisten François Fillon ja Kansallisen rintaman Marine Le Pen johtivat ensimmäisen kierroksen mielipidemittauksissa marraskuun 2016 ja tammikuun 2017 välillä. Tammi–helmikuun vaihteessa erot mittauksissa tiukentuivat, kun En Marche! -puolueen Emmanuel Macron ja Sosialistisen puolueen Benoît Hamon nousivat mittauksissa. Fillonin kannatus laski, kun hänen kampanjansa joutui ”Penelopegateksi” nimetyn skandaalin ryöpyttelemäksi. Väittelyissä hyvin menestynyt Jean-Luc Mélenchon La France insoumise -puolueesta alkoi nousta mittauksissa merkittävästi maaliskuussa ja oli ennen ensimmäistä kierrosta neljännellä sijalla.
Toiselle kierrokselle etenivät Macron ja Le Pen. Vuorokausi ensimmäisen kierroksen jälkeen Le Pen ilmoitti luopuvansa puolueensa puheenjohtajuudesta väliaikaisesti.
Ranskan tasavallan presidentti valitaan viiden vuoden toimikaudelle kaksikierroksisilla vaaleilla perustuslain 7. artiklan mukaisesti: jos yksikään ehdokas ei saa ehdotonta enemmistöä (toisin sanoen mukaan lukien tyhjät ja hylätyt äänet) ensimmäisellä kierroksella, järjestetään toinen kierros kahden eniten ääniä saaneen ehdokkaan välillä. Vuonna 2017 ensimmäinen ja toinen kierros järjestetään 23. huhtikuuta ja 7. toukokuuta.
Ranskan perustuslakineuvosto julkistaa ensimmäisen kierroksen tulokset 24.–26. huhtikuuta ja ilmoittaa virallisesti tarkan tuloksen 26. huhtikuuta; toisen kierroksen menetelmä on sama. Ranskan uusi presidentti julistetaan 11. toukokuuta, jonka jälkeen hänen virkaanastujaisensa pidetään viimeistään 14. toukokuuta.
Perustuslakineuvosto julkisti 18. maaliskuuta 2017 yhdentoista ehdokkaan nimet, jotka olivat saaneet tarvittavat 500 pätevää tukijaa.
Videopelivuosi 1979
Tämä artikkeli käsittelee vuoden 1979 videopelijulkaisuja ja videopelimaailman merkittäviä tapahtumia.
Gotcha (kolikkopeli)
Gotcha on Atarin vuonna julkaisema kolikkopeli. Pelissä kaksi pelaajaa liikkuu ajan myötä muuttuvassa sokkelossa. Pelin tavoitteena on "jahtaajan" saada kiinni "jahdattu", jonka jälkeen peli nollautuu.